મુંબઈ, તા. 14 : ગણેશોત્સવ અને નવરાત્રિના તહેવારમાં ઘોંઘાટ અને ધ્વનિપ્રદૂષણ અંગે અમે આંખો મીચી શકીએ નહીં એમ મુંબઈ વડી અદાલતે જણાવ્યું છે. ગણપતિની મૂર્તિના વિસર્જન સમયે ડીજે અને ડોલ્બી રાઉન્ડ સિસ્ટમના ઉપયોગ ઉપરની બંધી ઉઠાવી લેવાની વિનંતી કરતી `પાલા' સંગઠનની અરજી અંગે રાહત આપવાનો વડી અદાલતે ઇનકાર કર્યો હતો. તેના લીધે હવે પાંચ દિવસના ગણપતિની મૂર્તિની વિદાય સમયે ડીજે અને ડૉલ્બી રાઉન્ડ સિસ્ટમનો ઉપયોગ કરી નહીં શકાય એ સ્પષ્ટ થયું છે.